**Jenson Alexander Lyons Button** (Frome, 19. siječnja 1980.) britanski je vozač automobilističkih utrka. Svjetski prvak u Formuli 1. 2009.

Mladost
-------

Sin je bivšeg reli vozača Johna Buttona. Roditelji su mu rastavljeni i ima 3 sestre. Mladi Jenson počeo je u kartingu u 8. godini, nakon što mu je otac kupio prvi karting. Krenuvši u utrkivanje pobijedio je na svim utrkama na kojima je nastupao. 1991. godine pobijedio je u sve 34 utrke British Cadet Kart Championship. 1997. godine postaje najmlađi vozač svih vremena u European Super A Championship. Nakon toga 1998. godine prebacuje se u jače serije formula i pobjeđuje iste godine u British Formula Ford Championship za momčad Haywood Racing. 1999. godine nastupa u Formula 3, pobjeđuje u dvjema utrkama i zauzima ukupno treće mjesto na kraju u Britanskom prvenstvu. Također, iste godine dobitnik je prestižne McLaren/Autosport Young Driver of the Year award.

Karijera u Formuli 1
--------------------

### Williams

U zimskom periodu uoči početka sezone 2000. godine na njega je bacio oko Sir Frank Williams vlasnik Williams F1 tima i odmah ga je angažirao kao test vozača. S ne baš puno iskustva, ali zato s nevjerojantnom talentiranošću i vozačkim znanjem deklasirao je još jednog kandidata za ulogu test-vozača u timu Williamsa *Brunu Junqueira*. Kako je vozačka postava Williamsa izgubila još i Alexa Zanardija, Jenson je tako odmah upao na mjesto regularnog vozača utrka pored već dokazane zvijezde i također velikog talenta Ralfa Schumachera. Svoju prvu sezonu Jenson je završio na **8. mjestu** u ukupnom poretku, a najbolji rezultat se dogodio na VN Njemačke koju je završio na *4. mjestu*. Na VN Belgije Jenson se kvalificirao kao *treći*. (Utrku je završio kao peti).

### Benetton i Renault

Button u Benettonu 2001.
2001. godine pod Williamsovim ugovorom prelazi na posudbu u Benetton koji je tada pao pod ruke Renaulta i koji je bio te sezone vrlo slab kada su bili u pitanju rezultati. Sezonu završava kao sedamnaesti.

2002. godine Jenson ostaje u istom timu, ali sada pod novim imenom, Renaultom. Pored Jarna Trullija činili su jači dvojac koji bi mogao ugrabiti koji veći rezultat. Za dlaku je izgubio podij na trećoj utrci VN Malezije kada ga prelazi Michael Schumacher u posljednjem krugu zbog kvara na stražnjem ovjesu. Sezonu s Renaultom Jenson završava *7. u ukupnom poretku*.

### BAR

2003. godine vođa Renaulta Flavio Briatore mijenja Jensona s Fernandom Alonsom, dosadašnjim test vozačem ekipe Renaulta. Za Jensona je imao samo riječi hvale te je dodao: *Vrijeme će pokazati jesam li pogriješio.*

Kako je Flavio oduvijek imao dobar nos da odabere **onog pravog** niti u ovoj zamjeni nije pogriješio. 2005. godine Alonso mu donosi naslov prvaka te isto ponavlja i 2006 godine. Te je godine **Jenson** pronašao mjesto u momčadi BAR Honde te se je pridružio bivšem svjetskom prvaku iz 1997. Jacquesu Villeneuveu. Njihova međusobna suradnja unutar tima nije bila na visokom nivou i znale su izbivati razne nesuglasice između njih, a sve je već počelo na prvoj utrci te sezone na VN Australije kada je **Jenson** skrenuo ranije u boks i poremetio strategiju Villeneuveu koji je morao čekati da Jenson izađe. Usljedio je rat riječima kroz čitavu sezonu. Na kraju je **Jenson** ipak bio bolji od Villeneuvea, a najbolji rezultat u utrci je imao na VN Austrije kada je ugrabio **4. mjesto**. Ali sezona i nije baš najbolje mazila **Jensona**. Na zadnjem slobodnom treningu u subotu ujutro uoči kvalifikacija za VN Monaka na izlasku iz tunela pri brzini **290 km/h** doživio je tešku nesreću udarivši u ogradu. Težih posljedica nije bilo, ali na toj utrci nije nastupio. Na VN SAD-a bilježi čak i vodstvo u utrci po prvi put u karijeri. Sezonu završava kao deveti sa 17 bodova, 11 više od Villeneuvea.

Jenson za upravljačem BAR-Honde na VN SAD-a 2004. godine.
2004. godina je za **Jensona** i BAR-Hondu sada i bez Villeneuvea bila poprilično uspješna, a da Michael Schumacher i njegov Ferrari nije bio toliko dominantan Jenson bi bio i još bolji po rezultatima. Osvaja prvi podij u karijeri na VN Malezije i prvi *pole position* na VN San Marina koji se i dandanas spominje u krugovima F1 kao jedan od najpreciznije odveženih pojedinačnih krugova u povijesti F1. Sezonu završava na visokom trećem mjestu u ukupnom poretku vozača što je u biti bilo prvo mjesto u odnosu na ostale jer je Ferrari te godine bio sasvim drugi svijet o odnosu na ostale. Sezonu je prije svega obilježila **Button trakavica** oko potpisivanja ugovora s Williamsom za sljedeće dvije godine potpisanog iznenada 5. kolovoza 2004. bez ikakvih ranijih konstatacija oko cijelog prelaska u Williams. Jenson je uzdrmao cijelu F1 javnost i imao je dva važeća ugovora koji su ga vezali uz obje momčadi, BAR Hondu i Williams-BMW. Na kraju je ipak Sir Frank Williams popustio, a BAR je isplatio odštetu. 16. listopada u Milanu FIA je odlučila da Jenson u sezoni 2005. ostaje u BAR Hondi i da je jedino BAR-ov ugovor pravovaljan. Sezonu završava kao treći sa 85 bodova.

2005. godina počinje vrlo slabo s diskvalifikacijom na VN San Marina zbog prelaganog bolida i zbog koje momčad BAR Honda čak i dobiva kaznu nenastupanja na VN Monaka i VN Španjolske zbog svjesnog varanja i izigravanja pravilnika. Na utrci za VN Monaka Jenson debitira u komentatorskoj kabini te komentira utrku za britanski ITV. Na VN Kanade osvaja jedini *pole position* te sezone, a na VN Njemačke i VN Belgije osvaja jedina penjanja na podij (treće mjesto) te sezone. Sezonu je završio deveti sa 37 bodova.

Button na VN Kanade 2005. kada ostvaruje najbolju startnu poziciju.
#### Honda

2006. godine dotadašnja momčad BAR-Honda pada pod 100%-tno vlasništvo Honde i mjenja ime u Honda Racing F1. Kod Jensona se ništa nije osobitno promjenilo, mjenjale su se samo neke stvari oko njega. Uz promjenu naziva tima otišao mu je dosadašnji timski kolega japanac Takuma Sato u Super Aguri-Hondu, a došao mu je bivši ferrarijevac brazilac Rubens Barrichello. Na predsezonskim testiranjima Honda je iskazivala vrlo jake perfomanse na svom bolidu i Jenson je u sezonu krenuo sa puno ambicija i želja da konačno počne pobjeđivati. Ipak, sezona je počela totalno prosječno bez ikakvih bitnijih prednosti u odnosu na ostale. Jenson je te sezone naprosto deklasirao Barrichella koji je igrao punih šest godina drugu violinu u Ferrariju. Bilježi podij na drugoj utrci sezone na VN Malezije i na posljednjoj utrci u Brazilu (treće mjesto). 

Sredina sezone bila je katastofalno loša, ali od VN Mađarske i ostvarenja sna, osvajanja prve pobjede u F1 Jenson bilježi najveći zbir osvojenih bodova u zadnjih šest utrka sezone, te sezonu završava u sjajnoj formi i na vrlo uzlaznoj putanji. Pobjedom na kišnom Hungaroringu postaje biti prvi britanski vozač koji je pobijedio još od ožujka 2003. godine i pobjede Davida Coultharda na VN Australije i prvi engleski pobjednik sedam godina nakon Damona Hilla. Sezonu završava na šestom mjestu sa 56 bodova.

2007. Jenson nastavlja sa Hondom koja je bila jedna od Jensonovim nočnih mora. Totalna pogreška u samom startu dizajna bolida i u samom daljnjem razvoju bolida dovele su momčad na samo začelje poretka. Jenson je sezonu završio na 15 mjestu sa 6 bodova. Tokom zimske stanke i nakon godine dana pauze u momčad dolazi bivši proslavljeni tehnički direktor iz Ferrarija Ross Brawn u kojeg su svi polagali nade, prvenstveno i sam Jenson, i da će za sezonu 2008. bolid ipak biti malo bolji. 
2008. bolid koji je več bio razvijan i prije Brawnovog dolaska, on sam malo je toga mogao na njemu da promjeni i da bi se momčad podigla na noge. Jensona je te sezona apsolutno sve toliko demotiviralo da je i izgubio momčadski dvoboj protiv Barrichella. Sezonu je završio kao posljednji vozač koji je osvajao bodove na 18. mjestu i to sa vrlo skromnih 3 boda. 
U prosincu 2008. iznenada bez ikakvih ranijih najava Honda najavljuje povlačenje iz F1 i gašenje svog F1 projekta odnosno, momčadi Honda Racing F1 zbog svjetske ekonomske krize te momčad ostvaljaju na prodaju. Neizvjesnost opstanka i sama prodaja momčadi je trajala tri mjeseca, da bi ju na kraju preuzeo u potpunosi sam Ross Brawn i preimenova momčad u Brawn GP.

#### Brawn

Button vodi na utrci za VN Australije.
Godine 2009. Jenson bolji početak nije mogao niti poželjeti. Sad već skoro veteran u F1 nakon devet odvoženih sezona kao da se ponovo rodio zajedno i sa Rubensom Barrichellom dobivši najbolji bolid na gridu u novoj sezoni.

Na otvorenju nove sezone pobjeđuje lakoćom, a njegov timski kolega Barrichello završava kao drugi. Do kraja sezone pobjeđuje još pet puta, čemu je pridodao i tri postolja. Time je postao prvak Formule 1. Prije osvajanja naslova nastupio je na 169 utrka. Jedino je Nigel Mansell odvozio više utrka prije nego je postao prvak (176).

### McLaren

Nakon što je Mercedes kupio Brawn GP i stvorio vlastitu tvorničku momčad, Button je krajem 2009. objavio prelazak u renomiranu momčad McLaren.

Postignuća
----------

### Sažetak karijere

| Godina | Kategorija | Momčad | Utrke | Pole Positions | Pobjede | Bodovi | Poredak |
| --- | --- | --- | --- | --- | --- | --- | --- |
| **1998** | British Formula Ford | Haywood Racing | 15 | 5 | 9 | 133 | 1. |
| Formula Ford Festival | Haywood Racing | 1 | 0 | 1 | N/A | 1. |
| **1999** | British Formula 3 | Promatecme UK | 16 | 2 | 3 | 168 | 3. |
| Macau Grand Prix | Promatecme UK | 1 | 0 | 0 | N/A | 2. |
| Masters of Formula 3 | Promatecme UK | 1 | 0 | 0 | N/A | 5. |
| Korea Super Prix | Promatecme UK | 1 | 0 | 0 | N/A | 2. |
| **2000.** | Formula 1 | BMW WilliamsF1 Team | 17 | 0 | 0 | 12 | 8. |
| **2001.** | Formula 1 | Mild Seven Benetton Renault | 17 | 0 | 0 | 2 | 17. |
| **2002.** | Formula 1 | Mild Seven Renault F1 Team | 17 | 0 | 0 | 14 | 7. |
| **2003.** | Formula 1 | Lucky Strike BAR Honda | 16 | 0 | 0 | 17 | 9. |
| **2004.** | Formula 1 | Lucky Strike BAR Honda | 18 | 1 | 0 | 85 | 3. |
| **2005.** | Formula 1 | Lucky Strike BAR Honda | 17 | 1 | 0 | 37 | 9. |
| **2006.** | Formula 1 | Lucky Strike Honda F1 | 18 | 1 | 1 | 56 | 6. |
| **2007.** | Formula 1 | Honda Racing F1 Team | 17 | 0 | 0 | 6 | 15. |
| **2008.** | Formula 1 | Honda Racing F1 Team | 18 | 0 | 0 | 3 | 18. |
| **2009.** | Formula 1 | Brawn GP Formula 1 Team | 17 | 4 | 6 | 95 | 1. |
| **2010.** | Formula 1 | Vodafone McLaren Mercedes | 19 | - | 2 | 214 | 5. |
| **2011.** | Formula 1 | Vodafone McLaren Mercedes | 7 | - | 1 | 101 | 2. |

### Potpuni popis rezultata u Formuli 1

(key) (Utrke u **boldu** označuju najbolju startnu poziciju) (Utrke u *italicu* označuju najbrži krug utrke)

| Godina | Momčad | Šasija | Motor | Gume | 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. | 15. | 16. | 17. | 18. | 19. | Bodovi | Poredak |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2000. | BMW Williams F1 Team | Williams FW22 | BMW *E41* 3.0 V10 | **B**
 | AUSRet | BRA6 | SMRRet | VBR5 | ŠPA17 | EUR10 | MONRet | KAN11 | FRA8 | AUT5 | NJE4 | MAĐ9 | BEL5 | ITARet | SADRet | JAP5 | MALRet |  |  | **12** | **8.** |
| 2001. | Mild Seven Benetton Renault | Benetton B201 | Renault *RS21* 3.0 V10 | **M**
 | AUSRet | MAL11 | BRA10 | SMR12 | ŠPA15 | AUTRet | MON7 | KANRet | EUR13 | FRA16 | VBR15 | NJE5 | MAĐRet | BELRet | ITARet | SAD9 | JAP7 |  |  | **2** | **17.** |
| 2002. | Mild Seven Renault F1 Team | Renault R202 | Renault *RS22* 3.0 V10 | **M**
 | AUSRet | MAL4 | BRA4 | SMR5 | ŠPA12 | AUT7 | MONRet | KAN15 | EUR5 | VBR12 | FRA6 | NJERet | MAĐRet | BELRet | ITA5 | SAD8 | JAP6 |  |  | **14** | **7.** |
| 2003. | Lucky Strike BAR Honda | BAR 005 | Honda *RA003E* 3.0 V10 | **B**
 | AUS10 | MAL7 | BRARet | SMR8 | ŠPA9 | AUT4 | MONDNS | KANRet | EUR7 | FRARet | VBR8 | NJE8 | MAĐ10 | ITARet | SADRet | JAP4 |  |  |  | **17** | **9.** |
| 2004. | Lucky Strike BAR Honda | BAR 006 | Honda *RA004E* 3.0 V10 | **M**
 | AUS6 | MAL3 | BHR3 | **SMR**2 | ŠPA8 | MON2 | EUR3 | KAN3 | SADRet | FRA5 | VBR4 | NJE2 | MAĐ5 | BELRet | ITA3 | KIN2 | JAP3 | BRARet |  | **85** | **3.** |
| 2005. | Lucky Strike BAR Honda | BAR 007 | Honda *RA005E* 3.0 V10 | **M**
 | AUS11 | MALRet | BHRRet | SMRDSQ | ŠPA- | MON- | EUR10 | **KAN**Ret | SADDNS | FRA4 | VBR5 | NJE3 | MAĐ5 | TUR5 | ITA8 | BEL3 | BRA7 | JAP5 | KIN8 | **37** | **9.** |
| 2006. | Lucky Strike Honda Racing F1 Team | Honda RA106 | Honda *RA806E* 2.4 V8 | **M**
 | BHR4 | MAL3 | **AUS**10 | SMR7 | EURRet | ŠPA6 | MON11 | VBRRet | KAN9 | SADRet | FRARet | NJE4 | MAĐ1 | TUR4 | ITA5 | KIN4 | JAP4 | BRA3 |  | **56** | **6.** |
| 2007. | Honda Racing F1 Team | Honda RA107 | Honda *RA807E* 2.4 V8 | **B**
 | AUS15 | MAL12 | BHRRet | ŠPA12 | MON11 | KANRet | SAD12 | FRA8 | VBR10 | EURRet | MAĐRet | TUR13 | ITA8 | BELRet | JAP11 | KIN5 | BRARet |  |  | **6** | **15.** |
| 2008. | Honda Racing F1 Team | Honda RA108 | Honda *RA808E* 2.4 V8 | **B**
 | AUSRet | MAL10 | BHRRet | ŠPA;6 | TUR11 | MON11 | KAN11 | FRARet | VBRRet | NJE17 | MAĐ12 | EUR13 | BEL15 | ITA15 | SIN9 | JAP14 | KIN16 | BRA13 |  | **3** | **18.** |
| 2009. | Brawn GP Formula 1 Team | Brawn BGP 001 | Mercedes-Benz *FO 108W* 2.4 V8 | **B**
 | **AUS**1 | ***MAL***1‡ | KIN3 | BHR1 | **ŠPA**1 | **MON**1 | *TUR*1 | VBR6 | NJE5 | MAĐ7 | EUR7 | BELRet | ITA2 | SIN5 | JAP8 | BRA5 | ABU3 |  |  | **95** | **1.** |
| 2010. | Vodafone McLaren Mercedes | McLaren MP4-25 | Mercedes-Benz *FO 108X* 2.4 V8 | **B**
 | BHR7 | AUS1 | MAL8 | KIN1 | ŠPA5 | MONRet | TUR2 | KAN2 | *EUR*3 | VBR4 | NJE5 | MAĐ8 | BELRet | ITA2 | SIN4 | JAP4 | KOR12 | BRA5 | ABU3 | **214** | **5.** |
| 2011. | Vodafone McLaren Mercedes | McLaren MP4-26 | Mercedes-Benz *FO 108Y* 2.4 V8 | **P**
 | AUS6 | MAL2 | KIN4 | TUR6 | ŠPA3 | MON3 | *KAN*1 | EUR | VBR | NJE | MAĐ | BEL | ITA | SIN | JAP | KOR | IND | ABU | BRA | **101** | **2.** |

‡ Dodjeljeno pola bodova zbog neodvežene utrke sa minimalnom distancom od 75% dužine ukupne utrke.

Eksterni linkovi
----------------

***Jenson Button*** na Wikimedijinoj ostavi

* Službena stranica Jensona Buttona
* Profil i statistike - f1db.com  Arhivirano 2006-03-28 na Wayback Machine-u

| * p
* r
* u
Svjetski prvaci u Formuli 1 |
| --- |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|     | 

1950.  G. Farina
1951.  J.M. Fangio
1952.  A. Ascari
1953.  A. Ascari
1954.  J.M. Fangio
1955.  J.M. Fangio
1956.  J.M. Fangio
1957.  J.M. Fangio
1958.  M. Hawthorn
1959.  J. Brabham

 | 

1960.  J. Brabham
1961.  P. Hill
1962.  G. Hill
1963.  J. Clark
1964.  J. Surtees
1965.  J. Clark
1966.  J. Brabham
1967.  D. Hulme
1968.  G. Hill
1960.  J. Stewart

 | 

1970.  J. Rindt
1971.  J. Stewart
1972.  E. Fittipaldi
1973.  J. Stewart
1974.  E. Fittipaldi
1975.  N. Lauda
1976.  J. Hunt
1977.  N. Lauda
1978.  M. Andretti
1979.  J. Scheckter

 | 

1980.  A. Jones
1981.  N. Piquet
1982.  K. Rosberg
1983.  N. Piquet
1984.  N. Lauda
1985.  A. Prost
1986.  A. Prost
1987.  N. Piquet
1988.  A. Senna
1989.  A. Prost

 | 

1990.  A. Senna
1991.  A. Senna
1992.  N. Mansell
1993.  A. Prost
1994.  M. Schumacher
1995.  M. Schumacher
1996.  D. Hill
1997.  J. Villeneuve
1998.  M. Häkkinen
1999.  M. Häkkinen

 | 

2000.  M. Schumacher
2001.  M. Schumacher
2002.  M. Schumacher
2003.  M. Schumacher
2004.  M. Schumacher
2005.  F. Alonso
2006.  F. Alonso
2007.  K. Räikkönen
2008.  L. Hamilton
2009.  J. Button

 | 

2010.  S. Vettel
2011.  S. Vettel
2012.  S. Vettel
2013.  S. Vettel
2014.  L. Hamilton
2015.  L. Hamilton
2016.  N. Rosberg
2017.  L. Hamilton
2018.  L. Hamilton
2019.  L. Hamilton

 | 

2020.  L. Hamilton
2021.  M. Verstappen
2022.  M. Verstappen
2023.  M. Verstappen

 |

 |

| * p
* r
* u
Ujedinjeno Kraljevstvo Renault F1 Francuska |
| --- |
| Glavne osobe | James Allison • Bob Bell • Éric Boullier • Jean-François Caubet • Steve Nielsen • Bernard Rey • Rob White • Gerard Lopez |
| Bivše osobe (1977. – 1985.)(2002. – 2011.) | Bernard Dudot • Jean Sage • Michel TetuFlavio Briatore • Patrick Faure • Mike Gascoyne • Pat Symonds • Dino Toso |
| Poznati vozači | Jacques Villeneuve • Heikki Kovalainen • Nick Heidfeld • Jenson Button • Giancarlo Fisichella • Jarno Trulli • Robert Kubica • Vitalij Petrov • Fernando Alonso |
| Svjetski prvaci | Fernando Alonso |
| Bolidi | RS01 • RS10 • RE20 • RE20B • RE30 • RE30B • RE30C • RE40 • RE50 • RE60 • RE60B • R202 • R23 • R23B • R24 • R25 • R26 • R27 • R28 • R29 • R30 • R31 |